
                  Conform cu originalul
PARLAMENTUL ROMÂNIEI

CAMERA DEPUTAŢILOR

Comisia pentru tehnologia informaţiei şi comunicaţiilor

Nr.7c-18/78/2026
PLx nr. 203/2026
AVIZ
asupra
proiectului de Lege pentru completarea art.7 din Ordonanța Guvernului nr.26/2000 cu privire la asociații și fundații
În conformitate cu prevederile art.95 din Regulamentul Camerei Deputaților, Biroul permanent a trimis Comisiei pentru tehnologia informației şi comunicațiilor spre avizare, proiectul de Lege pentru completarea art.7 din Ordonanța Guvernului nr.26/2000 cu privire la asociații și fundații (PLx nr.203/2026).
Consiliul Legislativ a avizat favorabil inițiativa legislativă, conform avizului nr.966/02.12.2025.

Consiliul Economic și Social a avizat favorabil proiectul de act normativ, conform avizului nr.7166/26.11.2025.

Senatul a adoptat proiectul de lege în ședința din 11 martie 2026.

Proiectul de lege are ca obiect de reglementare completarea art.7 din Ordonanța Guvernului nr.26/2000, în sensul instituirii normei potrivit căreia verificarea disponibilității şi rezervarea denumirilor asociațiilor, fundațiilor şi federațiilor, precum şi emiterea dovezii disponibilității denumirii, să fie realizează prin intermediul unei platforme electronice naționale, accesibilă publicului online şi gratuit prin intermediul site-ului Ministerului Justiției. 
În raport cu obiectul de reglementare inițiativa legislativă face parte din categoria legilor ordinare, iar în aplicarea prevederilor art.75 alin.(1) din Constituția României, Camera Deputaților este Cameră decizională.

Potrivit prevederilor art.62 din Regulamentul Camerei Deputaților, republicat, membrii comisiei au dezbătut proiectul de lege în ședința din 19 mai 2026 și au hotărât, cu majoritate de voturi avizarea favorabilă a acestuia.
PREŞEDINTE,
Radu – Nicolae MIHAIU

